**ԱԼԱԳՅԱԶ ՀԱՄԱՅՆՔԻ ՂԵԿԱՎԱՐ ՋԱՍՄ ՄԱԽՄՈՒԴՈՎԻ ՇՆՈՐՀԱՎՈՐԱԿԱՆ ԽՈՍՔԸ**[**#ՀՈՒԼԻՍԻ**](https://www.facebook.com/hashtag/%D5%B0%D5%B8%D6%82%D5%AC%D5%AB%D5%BD%D5%AB?__eep__=6&__cft__%5b0%5d=AZVqNdGHwejFVOXRtN5ukWwfQCRcaC59aQUbxTIlbwEgTOvjY0C9-XK-QonL02vltLA_a58JagGz4LCXc8IZSwCgOe-I64dxoVa9eQn-x3Srexko8w90nbTeiFnhhVQd26yhj3QlbXlbtN33xJCjXU8QWxFGxYiUEId6-ySD-d7Ylg&__tn__=*NK*F)**5-Ի ԿԱՊԱԿՑՈՒԹՅԱՄԲ**
«Սիրելի՛ հայրենակիցներ,
Արդեն 30 տարի է, ինչ հուլիսի 5-ը Հայաստանի Հանրապետությունում նշվում է, որպես Սահմանադրության օր:
Ջերմորեն շնորհավորելով Սահմանադրության օրվա առթիվ՝ հարկ եմ համարում փաստել, որ Հայաստանի Հանրապետության Մայր օրենքի անսասան անկյունաքարն է օրենքի առջև բոլորի հավասարության սահմանադրական սկզբունքը։ Հավասար իրավունքներն ու հնարավորություններն են պայմանավորում այն սահմանադրական արժեբանությունը և փիլիսոփայությունը, որոնց պաշտպանության պարտականությունը կրում է պետական կառավարման համակարգի յուրաքանչյուր մարմին իր ամենօրյա աշխատանքն իրականացնելիս։
Մեզանից յուրաքանչյուրը, անկախ իր մասնագիտությունից, քաղաքական հայացքներից և զբաղեցրած հասարակական դիրքից, պետք է վերահաստատի իր նվիրումը՝ սրբորեն պահպանելու պետական խորհրդանիշները և Սահմանադրությունը, գործելու արժեքային որոշակի տրամաբանության շրջանակներում, որոնց վրա էլ հենվում է մեր ինքնիշխան, ժողովրդավարական, սոցիալական, իրավական պետությունը։
Կրկին շնորհավորում եմ բոլորիս հուլիսի 5-ի առթիվ՝ մաղթելով խաղաղություն ու բարեկեցություն մեր ժողովրդին»: